โดยผู้เสียชีวิตจากโรคไข้หวัดนกรายแรกของประเทศไทย คือ ด.ช.กัปตัน บุญมานุช วัย  6  ขวบ ที่ถูกส่งตัวจาก จ.กาญจนบุรี เข้ามารักษาตัวที่ รพ.ศิริราช ทั้งนี้ ศ.น.พ.สุรพล สุวรรณกูล หัวหน้าภาควิชาเวชศาสตร์ป้องกัน คณะแพทยศาสตร์ ศิริราชพยาบาล ได้แถลงเมื่อวันที่  26  ม.ค. ว่า ด.ช.กัปตัน บุญมานุช หรือน้องเต้ อายุ  6  ขวบ ผู้ป่วยโรคไข้หวัดนกที่เข้ารักษาตัวที่รพ. ศิริราช ได้เสียชีวิตแล้ว เมื่อเวลา  02.00  น. วันที่  26  ม.ค. โดยก่อนหน้าที่น้องเต้จะถูกส่งตัวมายัง รพ.ศิริราช ได้รักษาตัวที่ รพ.มะการักษ์ จ.กาญจนบุรี โดยวันที่  13  ม.ค. ซึ่งเป็นวันแรกที่มารักษาใน รพ.ศิริราช ผู้ป่วยมีอาการป่วยหนัก ปอดบวมทั้ง  2  ข้าง และอาการทรุดลงจึงส่งเข้าห้องไอซียูในวันที่  14  ม.ค. ต้องใช้เครื่องช่วยหายใจ รักษาด้วยยาทุกชนิดที่มีอยู่ แต่ในที่สุดก็เสียชีวิตลงด้วยอาการระบบทางเดินหายใจล้มเหลวอย่างเฉียบพลัน จากประวัติเด็กน่าจะติดเชื้อไข้หวัดนกจากไก่ที่เลี้ยงไว้ในบ้าน